เป็นตุ่มแดงขึ้นตามตัว ไม่เจ็บไม่คัน กินยาแก้แพ้ไม่หาย มีเลือดออกตามไรฟัน หนูเป็นคนออกกำลังกายทุกวัน กินวิตามินเสริม ทานอาหารครบ5หมู่ กินผักผลไม้ แต่นอนไม่เป็นเวลา เป็นตุ่มแดงไม่คัน เป็นมาหลายวัน ตุ่มหนูจะหยุบไหมค่ะ อาการตุ่มแดงบอกโรคอะไรรึเปล่าค่ะ😢
สวัสดีค่ะ การวินิจฉัยที่เป็นไปได้-ผื่นจากเลือดออกใต้ชั้นผิวหนัง อาจเกิดในภาวะผิวหนังบาง หรือมีเกล็ดเลือดต่ำกว่าปกติ เช่น ภาวะขาดวิตามินซี หรือมีโรคไข้เลือดออก-ผื่นจากการถูกแมลงกัด มักเป็นตุ่มแดง คัน-ผื่นที่เกิดจากการแพ้อาหารเฉียบพลัน มักเป็นผื่นที่เรียกว่าลมพิษ ลักษณะเป็นตุ่มนูน แดง คัน แต่มักเป็นแค่ 24 ชั่วโมงแล้วยุบไปไม่ทิ้งรอย-ผื่นจากสาเหตุอื่นๆเช่น ผื่นแพ้ผิวหนังจากภายในร่างกาย ผื่นแพ้ผิวหนังจากสารสัมผัสเช่นสบู่ น้ำหอม โลชั่น ผื่นถูกแมลงกัด เป็นต้น-ผื่นจากโรคอีสุกอีใส แต่มักเป็นตุ่มน้ำใส และมักมีไข้ต่ำๆหากเป็นผื่นติดกันมาหลายวัน หรือมีอาการร่วมอื่นๆเช่นปวดแสบปวดร้อน เจ็บ มีเลือดหรือหนองไหลจากตุ่ม ควรพบแพทย์เพื่อดูลักษณะและการกระจายตัวของโรคเพิ่มเติมเพื่อให้ได้การวินิจฉัยที่แน่นอน และรักษาตามการวินิจฉัยนั้นๆ ตอนนี้หากยังไม่มีอาการอะไรชัดเจน อาจสังเกตอาการก่อนค่ะว่าผื่นยุบไปเองได้ไหมการดูแลตัวเองเบื้องต้น รับประทานอาหารให้ครบ 5 หมู่ โดยวิตามินซีจะอยู่ในผัก ผลไม้ แต่ในปัจจุบันเจอภาวะขาดวิตามินซีได้น้อยมาก ไม่ควรไปถูบริเวณตุ่ม ใช้น้ำเปล่าสะอาดล้างภายนอกได้